Diari Oficial de la Generalitat Valenciana


Sumari del DOGV 5443, del 05-02-2007 (2007/214)

RESOLUCIÓ de 23 de novembre de 2006, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de la línia elèctrica a 132 kV, simple circuit, entre la ST Picassent i la línia Alzira-Almussafes, en el tram Alzira-Benifaió, s'aprova el projecte d'execució i es declara en concret la seua utilitat pública, en els termes municipals de Picassent i Benifaió, província de València. (ATLINE /2005/552/46).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5443

Data del DOGV
:   05-02-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/214


Data del document
:   23-11-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Benifaió
    * Picassent
    * subministrament d'energia elèctrica
    * empresa privada

Vist l'escrit presentat per Iberdrola Distribución Eléctrica, SAU, amb domicili a l'efecte de notificacions en 48088 Erandio (Biscaia), carrer Ribera d'Axpe, 5-2n, en data 20 de setembre de 2005, davant del Servici competent en matèria d'energia de València, en què sol·licita que se li concedisca autorització administrativa per a la construcció de la línia elèctrica a 132 kV, S/C, entre la ST Picassent i la línia Alzira-Almussafes, en el tram Alzira-Benifaió, en els termes municipals de Picassent i Benifaió, província de València, s'aprove el projecte d'execució i es declare en concret la seua utilitat pública.
Al mencionat escrit s'adjuntava el projecte tècnic per a l'execució de l'esmentada instal·lació, firmat per l'enginyer industrial Javier Arroyo Caballero i visats pel Col·legi Oficial d'Enginyers Superiors Industrials de la Comunitat Valenciana, Demarcació d'Alacant, el 29 de juliol de 2005.
Resultant que la sol·licitud va ser exposada a la informació pública corresponent per mitjà d'anunci en el Butlletí Oficial de la Província de València de 7 de gener de 2006, en el Diari Oficial de la Generalitat de 17 de gener de 2006 i en el periòdic El Mundo de 5 de gener de 2006, així com en els taulers d'anuncis dels ajuntaments afectats, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; amb els articles 52 i 53 de la Llei 54/1997, de 27 de desembre, del Sector Elèctric, i amb l'article 4 de la Llei 2/1989, de 3 de març, sobre Impacte Ambiental.
D'acord amb la documentació que hi ha en l'expedient, no s'han presentat al·legacions a la mencionada sol·licitud.
Resultant que, d'acord al mencionat Decret 88/2005, es va traslladar als ajuntaments de Picassent i Benifaió, la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a l'efecte de prestar la seua conformitat o oposició, i simultàniament es va traslladar als referits ajuntaments i d'acord amb l'article 75 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat, sol·licitar un informe sobre l'adaptació del projecte al planejament urbanístic que siga d'aplicació.
Havent transcorregut el termini establit, no consta en l'expedient resposta a les mencionades peticions pels ajuntaments esmentats.
Resultant que, d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament als següents:
· Gas Natural SDG, SA, que va contestar i va adjuntar la informació sobre canalitzacions de gas afectades per la instal·lació i condicions que este conté.
· Administrador d'Infraestructures Ferroviàries, no consta en l'expedient cap resposta a este efecte.
· Séquia Reial del Xúquer, Comunitat de Regants, que va contestar favorablement amb les condicions generals i particulars que s'hi contenen, i va ressenyar que en l'encreuament amb el canal principal de la Séquia Reial del Xúquer s'haurà de comprovar la verticalitat sobre la Fesa de la Foia, per detectar una certa proximitat.
· Confederació Hidrogràfica del Xúquer, que va emetre un informe favorable respecte a l'encreuament sobre el llit públic denominat barranc del Motarró, en el terme municipal de Benifaió, amb les condicions generals i particulars que s'hi contenen.
Resultant que remeses al sol·licitant les condicions presentades pels organismes referits, va prestar la seua conformitat al contingut d'estes, i va ressenyar que, respecte a la proximitat adduïda per la Comunitat de Regants de la Séquia Reial del Xúquer, es complix la distància reglamentària d'acord amb el Reglament de Línies Elèctriques d'Alta Tensió, i sol·licita que es continue el tràmit per a accedir a la sol·licitud plantejada.
La resposta mencionada va ser traslladada novament pel Servici Territorial d'Energia a la Comunitat de Regants, i no consta en l'expedient una nova remissió de condicions o oposició a este efecte.
Resultant que, d'acord amb la sol·licitud i el projecte presentats, la finalitat que es perseguix amb la construcció d'esta instal·lació és la dotació d'una segona alimentació elèctrica a la nova ST de Benifaió 132/20 kV, per a així poder atendre nous servicis i subministraments demandats en la zona i poder descarregar instal·lacions elèctriques actuals en funcionament que es troben més saturades.
Resultant que, amb data 26 de juliol de 2006, la directora general de Gestió del Medi Natural de la Conselleria de Territori i Habitatge va dictar declaració d'impacte ambiental i va estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte d'instal·lació de la línia elèctrica sol·licitada sempre que esta es desenvolupe amb les previsions del projecte, de l'estudi d'impacte ambiental i amb les condicions de l'apartat segon que en la part resolutiva de la present resolució s'exposaran.
Resultant que el projecte presenta un traçat plenament concretat, té entre la seua documentació els plànols pertinents a escala adequada, està prou detallat i conté una relació concreta i individualitzada dels béns i drets afectats.
Resultant que el Servici Territorial d'Energia de València, encarregat de la instrucció de l'expedient, ha informat favorablement sobre la sol·licitud.
Considerant que el projecte té una definició i concreció de les característiques tècniques i de traçat que garantixen més seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.
Resultant que Iberdrola Distribución Eléctrica, SAU, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Considerant d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
Considerant que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.
Considerant que la sol·licitud ha complit els tràmits establits en la Llei 54/1997, de 27 de novembre, del Sector Elèctric; en el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; en la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana; i en el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
Considerant que esta Direcció General d'Energia és competent per a resoldre la present resolució d'acord amb l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport,
Esta Direcció General d'Energia resol:
Primer
Autoritzar administrativament Iberdrola Distribución Eléctrica, SAU, la construcció de la línia elèctrica a 132 kV, simple circuit, entre la ST Picassent i la línia Alzira-Almussafes, en el tram Alzira-Benifaió, en els termes municipals de Picassent i Benifaió, província de València, i les característiques principals dels quals són les següents:
· Origen de la línia: suport número 60, existent, de la línia Alzira-Benifaió.
· Fi de la línia: pòrtic de la subestació transformadora de Picassent
· Descripció del traçat:· Tensió nominal: 132 kV (1a categoria).
· Tipologia constructiva: aèria.
· Potència màxima que cal transportar: 131,33 MVA.
· Nombre de circuits: un.
· Conductors: cables d'alumini-acer, de 281,1 mm² de secció total, tipus LA-280 (Hawk).
· Cables de terra: en tota la seua longitud portarà un cable de terra del tipus OPGW-15 amb fibres òptiques en el seu interior i secció 118,30 mm².
· Aïllament: cadena d'aïlladors de compòsit tipus U120AB132P, nivell de tensió 130 kV i longitud total 1.390 mm.
· Suports: metàl·lics, constituïts per perfils angulars de costats iguals galvanitzats en calent, d'acer S355J2G3 i S275JR, organitzats en forma de zelosia senzilla. Forma troncopiramidal des de la base al braç inferior, prismàtica des d'este al superior i dos castellets en la part superior per al cable de terra.
· Preses de terra: sistema mixt de piques i anelles.
· Longitud total: 3.849,82 m.
· Pressupost total: 516.244,35 euros.
De conformitat amb l'article 40 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.
Segon
Aprovar el projecte d'execució firmat per l'enginyer Javier Arroyo Caballero i visats pel Col·legi Oficial d'Enginyers Superiors Industrials de la Comunitat Valenciana, demarcació d'Alacant, en data 29 de juliol de 2005, i sotmetre'l a les condicions següents:
1. Les obres hauran de realitzar-se d'acord amb el projecte presentat.
2. El termini d'execució de l'obra serà de quatre mesos des de l'ocupació real de les finques afectades. Abans de l'acabament del termini esmentat Iberdrola podrà sol·licitar-ne l'ampliació per mitjà de sol·licitud motivada davant d'esta Direcció General.
3. El titular informarà de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per un tècnic facultatiu competent, i acreditarà que està d'acord amb els reglaments tècnics en la matèria, segons establix la normativa vigent per als projectes d'instal·lacions elèctriques i igualment respecte de l'autorització administrativa i el projecte d'execució aprovat.
4. Iberdrola haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.
5. Condicions d'orde mediambiental arreplegades en la Declaració d'Impacte de 26 de juliol de 2006.
1. Com s'establix en el projecte serà necessària la col·locació de dispositius salvaocells en tot el traçat de la línia, a fi d'evitar l'afecció a les aus.
2. Es procedirà a l'arreplegada i a la gestió convenient de totes les restes d'obres que s'hagen generat (terres, material elèctric, etc).
3. Es restauraran a les seues condicions inicials totes les àrees que s'hagen vist alterades per les obres, i es minimitzarà l'afecció als cultius.
4. Les actuacions no podran alterar les característiques i condicions de funcionament dels canals i séquies de la zona.
5. L'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afecció i notificar-ho immediatament a la Conselleria de Cultura, Educació i Esport, així com a adoptar les mesures que s'establisquen en l'informe definitiu que emeta la Direcció General de Patrimoni Cultural Valencià, en aplicació de la Llei 4/1998, d'11 de juny.
6. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, hauran de ser comunicats a la Direcció General de Gestió del Medi Natural de la Conselleria de Territori i Habitatge que establirà, si és procedent, l'aplicació de noves mesures correctores.
Tercer
Declarar, en concret, la utilitat pública dels trams de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric i els articles 157.1, 158, 159, 160 i 162.3 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 23 de novembre de 2006. El director general d'Energia. Antonio Cejalvo Lapeña.